wickkiey/tamil-wikipedia-markdown huggingface dataset:
# மிமி மஜூம்தார்



**மிமி மஜூம்தார்** (*Mimi Majumder*) ஓர் இந்திய அரசியல்வாதியும் திரிபுரா சட்டமன்ற முன்னாள் உறுப்பினரும் ஆவார். இவர் பாரதிய ஜனதா கட்சியினைச் சேர்ந்தவர். மஜூம்தார் 27 செப்டம்பர் 2019 அன்று திரிபுரா சட்டமன்றத்திற்குப் பாதர்கட் சட்டமன்றத் தொகுதியின் சட்டமன்ற உறுப்பினராகத் தேர்ந்தெடுக்கப்பட்டார்.
# உப்புளூரி கணபதி சாஸ்திரி



**உப்புளூரி கணபதி சாஸ்திரி** (***Uppuluri Ganapathi Sastry*** 1888-1989) என்பவர் இந்தியாவைச் சேர்ந்த சமசுகிருத அறிஞரும், எழுத்தாளரும், ஆன்மீக ஆசிரியருமாவார். வேதங்களில் புலமைப்பரிசில் பெற்ற இவர் வேதங்கள் பற்றிய *வேத சார ரத்னாவலி* என்ற நூலை எழுதியுள்ளார்.  

கணபதி சாஸ்திரி தென்னிந்திய மாநிலமான ஆந்திரப் பிரதேசத்தின் காக்கிநாடாவில் 1888 திசம்பர் 16 அன்று பிறந்தார். ஆந்திரப் பிரதேச அரசின் அறநிலையத் துறைக்காக வேதங்கள் குறித்த *வேத சார ரத்னாவலி* என்ற இரு-பகுதி உரை நூலினை எழுதியுள்ளார். 1985 ஆம் ஆண்டு இந்திய அரசு இவருக்கு பத்ம பூசண் என்ற நாட்டின் மூன்றாவது மிக உயர்ந்த குடிமை விருதை வழங்கி சிறப்பித்துள்ளது. சாஸ்திரி 1989 சூலை 17 அன்று இறந்தார்.
# பரமா பூசாரி


**பரமா பூசாரி** (Parama Pujari; பிறப்பு: சூலை 1, 1954) ஓர் இந்திய அரசியல்வாதியும் ஒடிசா சட்டமன்ற உறுப்பினரும் ஆவார். பூசாரி இந்திய தேசிய காங்கிரசு கட்சியின் உறுப்பினர் ஆவார். இவர் கட்சியின் சார்பில் 1980, 1985, 1995 மற்றும் 2000ஆம் ஆண்டுகளில் நடைபெற்ற ஒடிசாவின் 8, 9, 11 மற்றும் 12வது சட்ட சபை உறுப்பினராகப் பணியாற்றினார். பரமா பூசாசி ஒடிசா சட்டமன்றத்தில் பல்வேறு அமைச்சகங்களில் பணியாற்றியுள்ளார்.  

## இளமை
பரமா பூசாரி சூலை 1, 1954இல் பிறந்தார். இவரது தந்தை பாலி பூஜாரி. பூஜாரி 7ம் வகுப்பு வரை பள்ளிக் கல்வியினை முடித்துள்ளார். திருமணத்துக்குப் பிறகு பர்மா விவசாயியாகப் பணிபுரிந்தார்.  

பரமா 1980 ஒடிசா சட்டப் பேரவைத் தேர்தலில் இந்திய தேசிய காங்கிரசின் வேட்பாளராக உமர்கோட் சட்டமன்றத் தொகுதியில் போட்டியிட்டார். இந்தத் தேர்தலில் வெற்றி பெற்ற பரமா பூசாரி 8வது ஒடிசா சட்டப் பேரவையின் சபாநாயகரா 1980 முதல் 1985 வரை பணியாற்றினார்.  

பின்னர், பரமா 1985இல் உமர்கோட் சட்டமன்றத் தொகுதியிலிருந்து இந்திய தேசிய காங்கிரசு கட்சியின் வேட்பாளராகப் போட்டியிட்டு 9வது ஒடிசா சட்டமன்றத்திற்கு மீண்டும் தேர்ந்தெடுக்கப்பட்டார். இம்முறை பரமா, ஏமானந்தா பிசுவால் அமைச்சரவையில் அமைச்சராகப் பணியாற்றினார். 1986ல் ஏமானந்தின் அமைச்சரவையில் முதன்முதலாகத் துணை அமைச்சராகச் சேர்ந்தார். பரமா பழங்குடியினர் மற்றும் அரிஜன நலத்துறையின் துணை அமைச்சராகச் சேர்ந்தார். 22 சூலை 1986 முதல் 7 திசம்பர் 1989 வரை இத்துறையில் பணியாற்றினார். பின்னர் இவர் 7 திசம்பர் 1989 முதல் 3 மார்ச் 1990 வரை சுகாதாரம் மற்றும் குடும்ப நலத்துறை அமைச்சராகப் பணியாற்றினார். இந்த சட்டப் பேரவையில் ஜானகி பல்லப் பட்நாயக்கின் அமைச்சரவை கலைக்கப்பட்ட பிறகு, கிரிதர் காமாங்கின் அமைச்சரவையில் அமைச்சரானார். ஒரே நேரத்தில் இரண்டு துறைகளின் அமைச்சராக இருந்தார். 24 பிப்ரவரி 1999 முதல் திசம்பர் 6, 1999 வரை, கிரிதர் காமங்கின் அமைச்சரவை கலைக்கப்படும் வரை மாநில பஞ்சாயத்து ராஜ் துறை மற்றும் மாநில ஊரக வளர்ச்சித் துறை அமைச்சராக பர்மா பணியாற்றினார்.
# பண்டைய இந்திய நகரங்களின் பட்டியல்

**பண்டைய இந்திய நகரங்களின் பட்டியல்** (*List of ancient Indian cities*) .  

*அகர வரிசைப்படி*  
- அத்தினாபுரம்
- ஹம்பி
- அமராவதி
- அயோத்தி
- அல்லக்கப்பை
- இரத்தினகிரி
- இராக்கிகர்கி
- இராமேசுவரம்
- உறையூர்
- உஜ்ஜைன்
- ஏரண்
- கபிலவஸ்து
- கயை
- கல்பி
- கன்னோசி
- காஞ்சிபுரம்
- காம்பில்யம்
- காந்தாரம்
- காவிரிப்பூம்பட்டினம்
- காளிபங்கான்
- குசிநகர்
- குண்டூர்
- கும்பகோணம்
- கும்ஹரார்
- குருச்சேத்திரம்
- குவாலியர்
- கேசரியா
- கொடுங்கல்லூர்
- கொல்லம்
- கொற்கை
- கோகுலம்
- கோசாம்பி
- சகலா
- சங்காசியா
- சந்திரகேதுகர்
- சந்திராவரம்
- சாகேதம்
- சாஞ்சி
- சிசுபால்கர்
- சிதம்பரம்
- சிராவஸ்தி
- சுனார்
- தக்சசீலா
- தஞ்சாவூர்
- தரணிக்கோட்டை
- தாம்ரலிப்தா
- தானேசர்
- திருநெல்வேலி
- திருவாரூர்
- துவாரகை
- தோசாலி
- தௌலி
- நள சோப்ரா
- நாகப்பட்டினம்
- நாகார்ஜுனகொண்டா
- நாசிக்
- பட்டிபிரோலு
- அவந்தி
- பத்ரிநாத்
- பரூச்
- பவா நகரம்
- பாகல்பூர்
- பாடலிபுத்திரம்
- பாரஸ்பூர்
- பிதாபுரம்
- பிப்ரவா
- பிப்லிவனம்
- பிரபாச பட்டினம்
- பிரயாக்ராஜ்
- பிருந்தாவனம்
- புரி
- புவனேசுவரம்
- புனே
- புஷ்கர்
- பைத்தான் நகரம்
- போதன்
- மகிழ்மதி
- மதுரா
- மதுரை
- மாமல்லபுரம்
- மிதிலை
- மண்டோசோர்
- முசிறி
- ராஜகிரகம்
- ராஜமன்றி
- லோத்தல்
- வஞ்சி
- வல்லபி
- வாரணாசி
- விக்கிரமசீலா
- வைசாலி
- ஜேதவனம்
# சுபாங் வானூர்தி நிலைய நெடுஞ்சாலை



**மலேசிய கூட்டரசு சாலை 15** அல்லது **சுபாங் வானூர்தி நிலைய நெடுஞ்சாலை** (ஆங்கிலம்: *Malaysia Federal Route 15*; மலாய்: *Laluan Persekutuan Malaysia 15* என்பது தீபகற்ப மலேசியா, சிலாங்கூர், கிள்ளான் பள்ளத்தாக்கு பகுதியில் உள்ள கூட்டரசு சாலையாகும்.  

21.82 கி.மீ. (13.56 மைல்) நீளம் கொண்ட இந்தச் சாலை கிள்ளான் பள்ளத்தாக்கு பகுதியில் மிக முக்கியமான சாலையாக அறியப்படுகிறது. சுபாங் வானூர்தி நிலைய நெடுஞ்சாலை என்பது சுல்தான் அப்துல் அசீஸ் சா வானூர்தி நிலைய நெடுஞ்சாலை எனவும் அடையாளப்படுத்தப் படுகிறது.  

சுபாங்கில் உள்ள கம்போங் மெலாயு சுபாங் எனும் கிராமப்பகுதியில் தொடங்கும் இந்தச் சாலை, சுல்தான் அப்துல் அசீஸ் சா வானூர்தி நிலையம் தொடங்கி இஸ்கைபார்க் வரை ஒரு முக்கிய இணைப்பை வழங்கி சுபாங் ஜெயாவில் முடிவடைகிறது.  

## அமைவு
மலேசிய கூட்டரசு சாலை 15-இன் கிலோமீட்டர் **0** *(Kilometre Zero)* என்பது சுபாங் ஜெயாவில் உள்ளது.  

மலேசிய கூட்டரசு சாலை 15-இன் பெரும்பாலான பிரிவுகள், ஜேகேஆர் **R5** *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.  

## சிறப்புக் கூறு

இந்த நெடுஞ்சாலை 1999 வரை செம்பனை மரங்கள் மற்றும் ரப்பர் மரங்களால் சூழப்பட்டு இருந்தது. தற்போது அங்கு ஆரா டாமன்சாரா போன்ற புதிய நகரப் பகுதி உருவாகியுள்ளது.  

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# நைனித்தால் மக்களவைத் தொகுதி

**நைனித்தால் மக்களவைத் தொகுதி** (*Nainital Lok Sabha constituency*) இந்தியாவில் உத்தராகண்டத்தில் உள்ள ஒரு மக்களவை (நாடாளுமன்ற) தொகுதியாகும். இந்த தொகுதி 1952-இல் உருவாக்கப்பட்டது. இத்தொகுதி தொகுதிகளின் வரையறையைத் தொடர்ந்து 2009-ல் நீக்கப்பட்டது.  

## சட்டமன்றத் தொகுதிகள்
**உத்தராகண்டம் உருவாவதற்கு முன்பு**  

நைனித்தால் மக்களவைத் தொகுதி பின்வரும் ஐந்து சட்டமன்றத் தொகுதிகளை (உத்தரப்பிரதேசம்) உள்ளடக்கியது.  
| பெயர் | ஒதுக்கீடு |  |
| --- | --- | --- |
| பரேலி | பகேரி |  |
| நைனித்தால் |  |  |
| கால்த்வானி |  |  |
| நைனித்தால் |  |  |
| உதம் சிங் நகர் |  |  |
| காசிப்பூர் |  |  |
| கதிமா | ப.இ. | } |
**உத்தராகண்டம் உருவாக்கப்பட்ட பிறகு**  

நைனித்தால் மக்களவைத் தொகுதி பின்வரும் பன்னிரண்டு சட்டமன்றத் தொகுதிகளை உள்ளடக்கியதாகும்.  
| எண் | சட்டமன்றத் தொகுதி | ஒதுக்கீடு |  |
| --- | --- | --- | --- |
| நைனித்தால் |  |  |  |
| 53 | தாரி |  |  |
| 54 | ஹல்த்வானி |  |  |
| 52 | முக்தேசுவர் | ப.இ. |  |
| 55 | நைனித்தால் |  |  |
| 56 | இராம்நகர் |  |  |
| உதம்சிங் நகர் |  |  |  |
| 59 | பாஜ்பூர் |  |  |
| 57 | ஜாசுபூர் |  |  |
| 58 | காசிப்பூர் |  |  |
| 63 | கதிமா | ப.கு. |  |
| 60 | பந்த்நகர்-காதார்பூர் |  |  |
| 61 | உருத்ராபூர்–கிச்சா |  |  |
| 62 | சிதர்கஞ்ச் | ப.இ. | } |

## மக்களவை உறுப்பினர்கள்
**விசைகள்**  

| 1951–52 | சந்திர தத் பாண்டே | இந்திய தேசிய காங்கிரசு |
| --- | --- | --- |
| 1957 | சந்திர தத் பாண்டே | இந்திய தேசிய காங்கிரசு |
| 1962 | கிருஷ்ண சந்திர பந்த் | இந்திய தேசிய காங்கிரசு |
| 1967 | கிருஷ்ண சந்திர பந்த் | இந்திய தேசிய காங்கிரசு |
| 1971 | கிருஷ்ண சந்திர பந்த் | இந்திரா காங்கிரசு |
| 1977 | பாரத் பூசண் | ஜனதா கட்சி |
| 1980 | நாராயண் தத் திவாரி | இந்திய தேசிய காங்கிரசு (இ) |
| 1984 | சத்யேந்திர சந்திர குரியா | இந்திய தேசிய காங்கிரசு (இ) |
| 1989 | மகேந்திர சிங் பால் | ஜனதா தளம் |
| 1991 | பல்ராஜ் பாசி | பாரதிய ஜனதா கட்சி |
| 1996 | நாராயண் தத் திவாரி | அகில இந்திய இந்திரா காங்கிரஸ் (திவாரி) |
| 1998 | இலா பந்த் | பாரதிய ஜனதா கட்சி |
| 1999 | நாராயண் தத் திவாரி | இந்திய தேசிய காங்கிரசு |
| 2002 (இடைத்தேர்தல்) | மகேந்திர சிங் பால் | இந்திய தேசிய காங்கிரசு |
| 2004 | கரண் சந்த் சிங் பாபா | இந்திய தேசிய காங்கிரசு |
# பன்னாட்டு இந்தியத் திரைப்படக் கலைக்கழக விருதுகள்



ஐ.ஐ.எஃப்.ஏ (IIFA) என்று பிரபலமாக அழைக்கப்படும் **பன்னாட்டு இந்தியத் திரைப்படக் கலைக்கழக விருதுகள்** (International Indian Film Academy Awards) என்பது இந்தித் திரைப்படத்திற்காக ஆண்டுதோறும் விருது வழங்கும் விழாவாகும். *விஸ்கிராஃப்ட் இன்டர்நேஷனல் என்டர்டெயின்மென்ட் பிரைவேட் லிமிடெட்* (Wizcraft International Entertainment Private Limited) தயாரித்த இந்த விருதுகளின் வெற்றியாளர்கள் இரசிகர்களால் தீர்மானிக்கப்படுகிறார்கள். அவர்கள் இந்திய இந்தித் திரைப்படத் துறையைச் சேர்ந்த தங்களுக்கு பிடித்த நடிகர்களுக்கு இணையவழி நிகழ்நிலை (Online) வாயிலாக வாக்களிக்கிறார்கள். 2000 ஆம் ஆண்டில் நிறுவப்பட்ட இந்த விழா ஒவ்வொரு ஆண்டும் உலகெங்கிலும் உள்ள பல்வேறு நாடுகளில் நடைபெறுகிறது.  

*ஐ.ஐ.எஃப்.ஏ திருவிழா* (IIFA Utsavam) என்பது வருடாந்திர *ஐ.ஐ.எஃப்.ஏ* விருதுகளின் தென்னிந்திய பிரிவாகும். 2015 ஆம் ஆண்டில் வெளியான திரைப்படங்களை மையமாக வைத்து 2016 இல் விருதுகள் அறிமுகப்படுத்தப்பட்டன. முதல் *ஐ.ஐ.எஃப்.ஏ* திருவிழா இந்தியாவின் ஹைதராபாத் உள்ள *காந்தி மோகன சந்திர பாலயோகி தடகள அரங்கத்தில்* 24 மற்றும் 25 ஜனவரி 2016 அன்று நடைபெற்றது.  

முதன்முறையாக விருதுகள் 2000 ஆம் ஆண்டில் ஐக்கிய இராச்சியம் லண்டனில் உள்ள *தி மில்லினியம் டோமில்* வழங்கப்பட்டன. அதன் பிறகு, இந்தித் திரைப்படத்தின் பன்னாட்டு வெற்றியைக் குறிக்கும் வகையில் உலகெங்கிலும் உள்ள இடங்களில் விருதுகள் வழங்கப்படுகின்றன. 2000 ஆம் ஆண்டு முதல், இந்த நிகழ்வு ஒரு இரவு நிகழ்விலிருந்து மூன்று நாள் கொண்டாட்டமாக விரிவடைந்து, இந்திய திரைப்படத் துறை தொடர்பான பல்வேறு நிகழ்வுகள் மற்றும் செயல்பாடுகளை நடத்துகிறது.  

இந்த விருதுகள் முந்தைய ஆண்டின் படங்களை பெருமைப்படுத்துகின்றன. சல்மான் கான் 2000 ஆம் ஆண்டில் தொடங்கப்பட்டதிலிருந்து *ஐ. ஐ. எஃப். ஏ*-வின் விளம்பரத் தூதராக இருந்து வருகிறார், ஐந்து சிறப்பு விருதுகள் அறிமுகப்படுத்தப்பட்டன. *தசாப்தத்தின் நட்சத்திரம்* (ஆண் மற்றும் பெண்) (Star of the Decade (Male and Female), *தசாப்தத்தின் இயக்குநர்* (Director of the Decade), *தசாப்தத்தின் திரைப்படம்* (Movie of the Decade) , *தசாப்தத்தின் இசை* {Music of the Decade) மற்றும் *தசாப்தத்தின் இயக்குநர்* (Director of the Decade) ஆகியனவாகும்.
# சந்திர தத் பாண்டே



**சந்திர தத் பாண்டே** (*Chandra Dutt Pande*) ஓர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் உத்திரப் பிரதேசத்தின் நைனித்தால் மக்களவைத் தொகுதியின் உறுப்பினராக 1952 முதல் 1962 வரை பதவி வகித்துள்ளார். இந்திய தேசிய காங்கிரசு கட்சியினைச் சார்ந்த இவர் இந்திய நாடாளுமன்றத்தின் மேலவையான மாநிலங்களவையில் உறுப்பினராக உத்திரப் பிரதேசத்தை பிரதிநிதித்துவப்படுத்தியுள்ளார்.
# அமோனியம் அறுபுளோரோ ஆர்சனேட்டு



**அமோனியம் அறுபுளோரோ ஆர்சனேட்டு** (*Ammonium hexafluoroarsenate*) என்பது NH<sub>4</sub>AsF<sub>6</sub> என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும்.  

## தயாரிப்பு
ஆர்சனிக் பெண்டாக்சைடுடன் அமோனியம் புளோரைடை அதிகமாகக் கலக்கப்பட்டு இணைப்பு வினையின் மூலம் அமோனியம் அறுபுளோரோ ஆர்சனேட்டு தயாரிக்கப்படுகிறது.  

::AsF<sub>5</sub> + NH<sub>4</sub>F → NH<sub>4</sub>AsF<sub>6</sub>  

அறுபுளோரோ ஆர்சனிக் அமிலத்துடன் அமோனியாவைச் சேர்த்து சூடுபடுத்தினாலும் அமோனியம் அறுபுளோரோ ஆர்சனேட்டு உருவாகும்.  

::HAsF<sub>6</sub> + NH<sub>3</sub> → NH<sub>4</sub>AsF<sub>6</sub>  

## இயற்பியல் பண்புகள்
அமோனியம் அறுபுளோரோ ஆர்சனேட்டு KOsF<sub>6</sub> சேர்மத்தின் கட்டமைப்பு வகையுடன் *R* (எண். 148) என்ற இடக்குழுவில் a = 7.459(3) Å, c = 7.543(3) Å (200 கெல்வின்), Z = 3 என்ற அளவுருக்களில் 363.4 Å3 என்ற அலகுசெல் கன அளவுடன் சாய்சதுரப் பிழம்புருவுடன் படிகமாகிறது.
# கு. வசந்த பாய்



**குனா வசந்த பாய்** (*Guna Vasantha Pai*) சென்னை உயர்நீதிமன்றம் மற்றும் இந்திய உச்ச நீதிமன்றத்தின் மூத்த வழக்கறிஞராகவும், சுதந்திர போராட்ட வீரராகவும், ஆர்வலராகவும், தமிழ்நாடு சட்டமன்ற உறுப்பினராகவும் இருந்தார். சென்னை உயர்நீதிமன்றத்தின் அப்போதைய தலைமை நீதிபதி எசு. ராமச்சந்திர அய்யருக்கு எதிராக முதல் பொது நல வழக்குகளில் ஒன்றை தாக்கல் செய்ததற்காக இவர் மிகவும் பிரபலமானவர். வசந்தா பாய் தனது 60 ஆவது வயதில் கட்டாய ஓய்வு பெறுவதைத் தவிர்ப்பதற்காக நீதிபதி தனது பிறந்த தேதியை போலியாகக் கண்டுபிடித்ததற்கான ஆதாரங்களைக் கண்டறிந்த பின்னர், நீதிபதியின் தம்பி அவர்களுக்கு தனது 60 வது பிறந்தநாளைக் கொண்டாட அழைப்புகளை அனுப்பினார். இது அப்போதைய இந்திய தலைமை நீதிபதி பி. பி. கசேந்திரகட்கரை ராமச்சந்திர ஐயரை பதவி விலகல் செய்யுமாறு கேட்டுக் கொண்டார். ஏனெனில் இந்த வழக்கு நீதித்துறையை கடுமையாக சேதப்படுத்தும். மேலும் இந்த வழக்கு விசாரணைக்கு வருவதற்கு முன்பே வசந்தா பாய் பதவி விலகல் செய்தார். இதனால் அவர் பதவி விலகல் செய்ததால் வழக்கு தள்ளுபடி செய்யப்பட்டது. இவர் தமிழ்நாடு சட்டமன்றத்திற்கு தேர்ந்தெடுக்கப்பட்டார். அப்போதைய தற்காலிகத் தலைவர் அப்துல் வகாபிடமிருந்து சத்தியப்பிரமாணம் செய்ய மறுத்தார். ஏனெனில் இவர் பிரிவினையை ஆதரித்து தன்னை ஒரு சட்டமன்ற உறுப்பினராக சத்தியம் செய்தார். அவரது உறுதிமொழியை சென்னை உயர் நீதிமன்றம் உறுதி செய்தது.  

## ஆரம்பகால வாழ்க்கை
இளம் வயதிலேயே வசந்த பாய் பொது வாழ்க்கையில் சேர்ந்தார். மகாத்மா அழைப்புக்கு பதிலளிக்கும் விதமாக இந்தியாவின் சுதந்திரப் போராட்டத்தில் தீவிரமாக பங்கேற்றார். பாய் சென்னை சட்டக் கல்லூரி மாணவராக சேர்ந்தார். பல போராட்டங்களுடன், இவர் தனது சட்டப் பட்டத்தைப் பெற்றார். பின்னர் பாய் தனது ஆரம்பகால நடைமுறைப் பயிற்சியை தனது தந்தை குணபாயிடமிருந்து பெற்றார். இவர் கேரளாவின் எர்ணாகுளத்தில் பிரபலமான வணிக வழக்கறிஞராக இருந்தார். பாய் 1950 ஆம் ஆண்டுகளில் சென்னை குடிபெயர்ந்து சட்டப் பயிற்சியைத் தொடங்கினார். அதே நேரத்தில், இந்திய உயர் நீதிமன்றங்கள் ரிட் அதிகார வரம்பின் கீழ் தங்கள் புதிய அரசியலமைப்பு அதிகாரங்களை ஆராயத் தொடங்கின. வசந்த பாய் தேர்தல் சட்டப் பிரச்சினைகள் மற்றும் பெருநிறுவன விசயங்களில் நிபுணத்துவம் பெற்றார். மேலும் இந்த சட்டப் பாடங்களில் நன்கு அறியப்பட்ட அதிகாரியாக ஆனார்.
# அமோனியம் அறுபுளோரோகுரோமேட்டு



**அமோனியம் அறுபுளோரோகுரோமேட்டு** (*Ammonium hexafluorochromate*) என்பது (NH<sub>4</sub>)3CrF<sub>6</sub> என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோகுரோமேட்டு என்ற பெயராலும் இது அழைக்கப்படுகிறது.  

## இயற்பியல் பண்புகள்
F43m என்ற இடக்குழுவில் அமோனியம் அறுபுளோரோகுரோமேட்டு கனசதுரப் படிகத்திட்டத்தில் படிகமாகிறது.  

## வேதிப்பண்புகள்
அமோனியம் அறுபுளோரோ குரோமேட்டு சூடுபடுத்தப்பட்டால் நேரடியாகச் சிதைவடைந்து தூய்மையான குரோமியம்(III) புளோரைடு உருவாகிறது:  

::[NH<sub>4</sub>]<sub>3</sub>[CrF<sub>6</sub>] → CrF<sub>3</sub> + 3 NH<sub>3</sub> + 3 HF
# கே. வரதராஜன்



**கே. வரதராஜன்** (*K. Varadarajan*) (அக்டோபர் 4,1946-மே 16,2020) இந்தியாவின் தமிழ்நாடு மாநிலத்தைச் சேர்ந்த அரசியல்வாதி ஆவார். இந்தியப் பொதுவுடமைக் கட்சியின் (மார்க்சிஸ்ட்) அரசியல் குழு உறுப்பினராக இருந்தார்.  

## வாழ்க்கை
கே. வரதராஜன் அக்டோபர் 4,1946 அன்று பிறந்தார். இவர் 16 மே 2020 அன்று தமிழ்நாட்டின், கரூரில் காலமானார்.  

## அரசியல் வாழ்க்கை

### விவசாயத் தலைவர்
விவசாய ஆர்வலரான கே. வரதராஜன் அகில இந்திய விவசாயிகள் மன்றத் தலைவராக இருந்துள்ளார்.  

*தமிழ்நாடு விவசாய சங்கத்தின்* (அல்லது தமிழ்நாடு மாநில விவசாயிகள் சங்கத்தின்) பல போராட்டங்களுக்கு இவர் தலைமை தாங்கினார். மேலும், குறிப்பாக திருச்சி மாவட்டத்தில் விவசாயிகளை ஒருங்கிணைக்க பல்வேறு முயற்சிகளை மேற்கொண்டிருக்கிறார்.  

- திருச்சி மாவட்ட விவசாயிகள் சங்க செயலாளராக 1974 இல் தேர்ந்தெடுக்கப்பட்டார்
- தமிழ்நாடு மாநில விவசாயிகள் சங்க செயலாளராக 1986 இல் தேர்ந்தெடுக்கப்பட்டார்

### கம்யூனிஸ்ட் தலைவர்
கே. வரதராஜன் 1968 இல் இந்தியப் பொதுவுடமைக் கட்சியின் (மார்க்சிஸ்ட்) உறுப்பினரானார்.  

1975 முதல் 1977 வரை நெருக்கடி நிலை காலகட்டத்தில் இவர் தலைமறைவாக இருந்தார்.  

இவர் அகில இந்திய விவசாயிகள் சங்கத்தின் துணைத் தலைவராகவும், இறக்கும் வரை மார்க்சிய இந்திய பொதுவுடைமைக் கட்சியின் மத்தியக்குழு உறுப்பினராகவும் இருந்தார்.
# இரா. கி. குமார்



**இராகவாச்சாரி கிருஷ்ண குமார்** (R. K. Kumar; ஆகத்து 7,1942-அக்டோபர் 3,1999) என்பவர் இந்திய அரசியல்வாதியும் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவரும் ஆவார்.  

## குடும்பம்
குமார் ஆகத்து 7,1942 அன்று கே. சி. இராகவச்சாரி மற்றும் சீதாலட்சுமி ஆகியோருக்கு மகனாகப் பிறந்தார். இவர் திரிபுவன் பல்கலைக்கழகத்தில் தனது இளங்கலை வணிகத்தில் தேர்ச்சி பெற்றார். இறுதித் தேர்வுகளில் முதலிடம் பிடித்ததற்காக நேபாள மன்னரிடமிருந்து தங்கப் பதக்கம் பெற்றார். 1969ஆம் ஆண்டில் தனது இளங்கலைச் சட்டம் மற்றும் பட்டயக் கணக்கியல் தேர்வுகளில் தேர்ச்சி பெற்ற இவர், புது தில்லியில் உள்ள பட்டயக் கணக்காளர்கள் மொகிந்தர் பூரி நிறுவனத்தில் பயிற்சி பெற்றார். இவர் சாந்தினி குமார் மற்றும் விஜயப்பிரியாவை மணந்தார். இவர்களுக்கு மூன்று குழந்தைகள் இருந்தனர்.  

## தொழில்
1983ஆம் ஆண்டு தொடங்கி மூன்று ஆண்டுகளுக்கு கனரா வங்கியின் இயக்குநராகப் பணியாற்றினார்.  

1996 ஏப்ரல் 3 முதல் 1999 அக்டோபர் 10 வரை இந்திய நாடாளுமன்ற மாநிலங்களவை உறுப்பினராகப் பணியாற்றினார்.  

ஏப்ரல் 1996 முதல் மே 1998 வரை நிதித்துறை இணை அமைச்சராகவும் இருந்த இவர், அப்போதைய இந்தியப் பிரதமர் அடல் பிகாரி வாச்பாய் தலைமையில் பணியாற்றினார்.
# சு. அமீர் அலி ஜின்னா


**சு. அமீர் அலி ஜின்னா** (*S. Amir Ali Jinnah*) என்பவர் இந்திய அரசியல்வாதியும் இந்திய நாடாளுமன்ற மேலவையான மாநிலங்களவை மேனாள் உறுப்பினரும் ஆவார். ஜின்னா 1941ஆம் ஆண்டு பிறந்தார். இவரது தந்தை எசு. முகமது சுலமைமான். இவர் ஒரு விவசாயி ஆவார். இவர் 2008 முதல் 2014 வரை இப்பதவியினைத் தமிழ்நாடு சார்பில் வகித்தார். அமீர் அலி ஜின்னா திராவிட முன்னேற்றக் கழகத்தினைச் சார்ந்தவர்.
# அமோனியம் அறுகுளோரோயிரேனேட்டு



**அமோனியம் அறுகுளோரோயிரேனேட்டு** (*Ammonium hexachlororhenate*) என்பது (NH<sub>4</sub>)<sub>2</sub>ReCl<sub>6</sub> என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாகுளோரோயிரேனேட்டு என்ற பெயராலும் இது அழைக்கப்படுகிறது.  

## இயற்பியல் பண்புகள்
Fm3m என்ற இடக்குழுவில் அமோனியம் அறுகுளோரோயிரேனேட்டு கனசதுரப் படிக அமைப்பில் மஞ்சள் பச்சை நிறப் படிகங்களாக உருவாகிறது.
# ஜல்பைகுரி மக்களவைத் தொகுதி



**ஜல்பைகுரி மக்களவைத் தொகுதி** (*Jalpaiguri Lok Sabha constituency*) என்பது இந்தியாவின் 543 நாடாளுமன்றத் தொகுதிகளில் ஒன்றாகும். இந்தத் தொகுதி மேற்கு வங்காளத்தின் ஜல்பைகுரியை மையமாகக் கொண்டுள்ளது. எண் 3 ஜல்பைகுரி மக்களவைத் தொகுதியில் ஆறு சட்டமன்றத் தொகுதிகள், ஜல்பைகுரி மாவட்டத்திலும், ஒரு சட்டமன்றத் தொகுதி கூச் பெகார் மாவட்டத்திலும் உள்ளன. 2009 முதல் இந்த தொகுதி பட்டியல் சாதியினருக்கு ஒதுக்கப்பட்டுள்ளது.  

## சட்டமன்றத் தொகுதிகள்

மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, நாடாளுமன்றத் தொகுதி எண் 3 ஜல்பைகுரி, பட்டியல் சாதியினருக்கு ஒதுக்கப்பட்டுள்ளது.  
| 1 | மேக்லிகஞ்ச் (ப.இ.) | கூச் பெகர் | பரேஷ் சந்திர அதிகாரி | அஇதிகா |
| --- | --- | --- | --- | --- |
| 15 | துப்குரி (ப.இ.) | ஜல்பைகுரி | நிர்மல் சந்திர ராய் | அஇதிகா |
| 16 | மயனகுரி (ப.இ.) | கௌசிக் ராய் | பாஜக |  |
| 17 | ஜல்பைகுரி (ப.இ.) | பிரதீப் குமார் பர்மா | அஇதிகா |  |
| 18 | ராஜ்கஞ்ச் (ப.இ.) | ககேஸ்வர் ராய் | அஇதிகா |  |
| 19 | டப்கிராம்-புல்பாரி | சிகா சாட்டர்ஜி | பாஜக |  |
| 20 | மால் (ப.கு.) | புலு சிக் பாரைக் | அஇதிகா | } |

## நாடாளுமன்ற உறுப்பினர்கள்
| 1962 | நளினி ரஞ்சன் கோஷ் | இந்திய தேசிய காங்கிரசு |
| --- | --- | --- |
| 1967 | பி. என். காத்தம் |  |
| 1971 | டூனா ஓரான் |  |
| 1977 | ககேந்திர நாத் தாஸ்குப்தா | சுயேச்சை |
| 1980 | சுபோத் சென் | இந்திய கம்யூனிஸ்ட் கட்சி (மார்க்சிஸ்ட்) |
| 1984 | மாணிக் சன்யால் |  |
| 1989 |  |  |
| 1991 | ஜிதேந்திர நாத் தாஸ் |  |
| 1996 |  |  |
| 1998 | மினட்டி சென் |  |
| 1999 |  |  |
| 2004 |  |  |
| 2009 | மகேந்திர குமார் ராய் |  |
| 2014 | பிஜோய் சந்திர பர்மன் | அகில இந்திய திரிணாமுல் காங்கிரசு |
| 2019 | ஜெயந்த் குமார் ராய் | பாரதிய ஜனதா கட்சி |
| 2024 | } |  |

## தேர்தல் முடிவுகள்

### 2024 பொதுத் தேர்தல்
# சந்த் மினார்



**சந்த் மினார்** (*Chand Minar*) அல்லது **சந்திர கோபுரம்** என்பது இந்தியாவின் தௌலதாபாத்தில் உள்ள ஒரு இடைக்காலத்தில் உருவாக்கப்பட்ட ஒரு கோபுரம் ஆகும். இந்தக் கோபுரம் மகாராட்டிரா மாநிலத்தில் தௌலதாபாத் கோட்டை வளாகத்திற்கு அருகில் அமைந்துள்ளது. இது 1445 ஆம் ஆண்டில் ஒரு பாமினி அடிமையால் கட்டப்பட்டது. 1443 ஆம் ஆண்டில் விஜயநகரப் பேரரசுக்கு எதிரான வெற்றியை நினைவுகூரும் வகையில் பாமினி சுல்தானகத்தின் சுல்தான் அலாவுதீன் அகமது ஷாவை நினைவுகூர்ந்தது. சந்த் மினாரானது டெல்லியின் குதுப் மினாரை ஒத்திருக்கிறது, அதிலிருந்து ஈர்க்கப்பட்டது.  

சந்த் மினார் தென்னிந்தியாவில் இந்தோ-இசுலாமிய கட்டிடக்கலைக்கான மிகச்சிறந்த மாதிரிகளில் ஒன்றாக கருதப்படுகிறது. இது 63 மீட்டர் உயரம் கொண்டதும் 4 மாடிகள் மற்றும் 24 அறைகளாக பிரிக்கப்பட்டுள்ளதுமான ஒரு கட்டுமானமாகும். கோபுரத்தின் அடிப்பகுதியில் ஒரு சிறிய மசூதி அல்லது பிரார்த்தனை மண்டபம் அமைந்துள்ளது, இது பாரசீக நீல ஓடுகளால் மூடப்பட்டுள்ளது. கோபுரம் அதன் பலகணிகளை காக்கும் அடைப்புக்குறிகள் போன்ற சில உள்நாட்டு இந்தியக் கட்டிடக்கலை அம்சங்களையும் கொண்டுள்ளது. கோபுரத்தின் உயரம் தௌலதாபாத் கோட்டையின் ஒவ்வொரு மூலையிலிருந்தும் அதைக் காண்பிக்கும் வகையில அமைந்துள்ளது.  

## படக்காட்சியகம்
# அமோனியம் அறுசயனோபெர்ரேட்டு(II)



**அமோனியம் அறுசயனோபெர்ரேட்டு(II)** (*Ammonium hexacyanoferrate(II)*) என்பது (NH<sub>4</sub>)<sub>4</sub>[Fe(CN)<sub>6</sub>] என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாசயனோபெர்ரேட்டு(II) என்ற பெயராலும் இது அழைக்கப்படுகிறது.  

## தயாரிப்பு
அமோனியா கரைசலுடன் இரும்புசார் அமிலத்தைச் சேர்த்து நடுநிலையாக்கம் செய்து தொடர்ந்து எத்தனாலைச் சேர்ப்பதன் மூலம் அமோனியம் அறுசயனோபெர்ரேட்டு(II) தயாரிக்கப்படுகிறது:  

::H<sub>4</sub>Fe(CN)<sub>6</sub> + 4NH<sub>3</sub> → (NH<sub>4</sub>)<sub>4</sub>[Fe(CN)<sub>6</sub>]  

## இயற்பியல் பண்புகள்
அமோனியம் அறுசயனோபெர்ரேட்டு(II) பச்சை நிறப்படிகங்களாக உருவாகும்.  

இச்சேர்மம் தண்ணீரில் நன்றாகக் கரையும். எத்தனாலில் கரையாது.  

நீரேற்றுகளாக உருவாகும்.
# சகீல் பதாயுனி



**சகீல் பதாயுனி** (*Shakeel Badayuni*) (3 ஆகத்து 1916 – 20 ஏப்ரல் 1970) என்பவர் ஓர் இந்திய உருது மொழிக் கவிஞரும், பாடலாசிரியரும் ஆவார். இவர், இந்தி மற்றும் உருது மொழிகளில் பாடல்களை எழுதினார்.  

## இளமை வாழ்க்கை
சகீல் பதாயுனி உத்தரப் பிரதேசத்தின் பதாவுனில் பிறந்தார். இவரது தந்தை முகமது ஜமால் அகமது சொக்தா காதிரி, வீட்டிலேயே சகீலுக்கு அரபு, உருது, பாரசீகம் மற்றும் இந்திக் கல்வியை ஏற்பாடு செய்தார். கவிதைகள் மீதான இவரது விருப்பம் மற்ற சாயர்களைப் (உருதுக் கவிதைகளை எழுதுபவர்கள்) போல பரம்பரை ரீதியாக இருக்கவில்லை. இவரது தொலைதூர உறவினர்களில் ஒருவரான ஜியா-உல்-காதிரி பதாயுனி ஒரு மதக் சாயராவார். சகீல் அவரால் ஈர்க்கப்பட்டார். மேலும் சமகால சூழலும் இவரை கவிதைக்கு வழிநடத்தியது.  

1936 ஆம் ஆண்டில் அலிகர் முஸ்லிம் பல்கலைக்கழகத்தில் சேர்ந்தபோது, இவர் கல்லூரிகளுக்கு இடையேயான முசைராக்கள் அல்லது கவிதைப் போட்டிகளில் பங்கேற்கத் தொடங்கினார். 1940 ஆம் ஆண்டில், தனது தொலைதூர உறவினரான சல்மாவை மணந்தார். தொடர்ந்து முசைராக்களில் பங்கேற்று நாடு முழுவதும் புகழ் பெற்றார். அந்த நாட்களில் சாயர்கள் சமூகத்தின் நலிந்த பிரிவினர், அவர்களின் விடுதலை மற்றும் சமூகத்தின் முன்னேற்றம் பற்றி எழுதிய வந்தனர். ஆனால் சகீலின் கவிதைகளில் காதல் இடம்பெற்றது.  

## விருதுகள்
- 1961 *சவுத்வின் கா சந்த்* (1960) திரைப்படத்தில் *சவுத்வின் கா சந்த் ஹோ* என்ற பாடலுக்காக சிறந்த பாடலாசிரியர் பிலிம்பேர் விருது
- *கரானா* திரைப்படத்தில் இடம்பெற்ற *அசுன்வாலே தேரா ஜவாப் நஹின்* என்ற பாடலுக்காக 1962 பிலிம்பேர் சிறந்த பாடலாசிரியர்.
- *பீஸ் சால் பாட்* (1962) திரைப்படத்தில் *கஹின் தீப் ஜாலே* பாடலுக்காக 1963 பிலிம்பேர் சிறந்த பாடலாசிரியர் விருது
# அமோனியம் அறுபுளோரோபெர்ரேட்டு

**அமோனியம் அறுபுளோரோபெர்ரேட்டு** (*Ammonium hexafluoroferrate*) என்பது (NH<sub>4</sub>)<sub>3</sub>FeF<sub>6</sub> என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோபெர்ரேட்டு என்ற பெயராலும் இது அழைக்கப்படுகிறது.  

## தயாரிப்பு
அமோனியம் அறுபுளோரோபெர்ரேட்டை பெர்ரிக் புளோரைடு டிரை ஐதரேட்டையும் நீரில் கரைக்கப்பட்ட அமோனியம் புளோரைடையும் வினைபுரியச் செய்வதன் மூலம் பெறலாம்.  

## இயற்பியல் பண்புகள்
அமோனியம் அறுபுளோரோபெர்ரேட்டு அலுமினியம் மற்றும் மூவிணைதிற தைட்டானியம், வனேடியம் மற்றும் [[குரோமியம்[[ ஆகியவற்றின் ஒத்த சேர்மங்களுடன் சம உருவத்தைக் கொண்டுள்ளது. இது ஒரு கனசதுரப் படிகத் திட்டத்தில் படிகமாக்குகிறது.  

வெப்பச் சிதைவுக்கு உட்படும்போது பெர்ரசு புளோரைடையும் பெர்ரிக் புளோரைடையும் கொடுக்கிறது.  

## வேதிப் பண்புகள்
செனான் இருபுளோரைடுடன் வினைபுரிந்து NH<sub>4</sub>FeF<sub>4</sub>, N<sub>2</sub>, Xe, மற்றும் HF ஆகியவற்றைக் கொடுக்கிறது.  

## பயன்கள்
அமோனியம் அறுபுளோரோபெர்ரேட்டு ஒரு தீத்தடுப்பு வேதிப்பொருளாகப் பயன்படுகிறது.
# ஏற்காடு இளங்கோ



**ஏற்காடு இளங்கோ** (*Yercaud-elango*) இந்தியாவின் தமிழ்நாடு மாநிலத்தைச் சேர்ந்த ஓர் எழுத்தாளர் ஆவார். 1961 ஆம் ஆண்டு மார்ச்சு மாதம் 19-ஆம் தேதியன்று இவர் பிறந்தார். அறிவியல் சார்ந்த பல்வேறு புத்தகங்களை இவர் எழுதியுள்ளார். ஏற்காட்டில் வாழ்ந்து வரும் இவர் மார்க்சியக் கொள்கைவழி அறிவியல் முறையில் நாத்திகராக விளங்கி வருகிறார். அறிவியல் உண்மைகளை மாணவர்கள் மத்தியில் பரப்புரை செய்துவருவதோடு துளிர் என்ற அறிவியல் மாத இதழின் ஆசிரியர் குழுவில் உறுப்பினராகவும் உள்ளார். 2000-ஆம் ஆண்டில் வெளிவந்த அதிசயத் தாவரங்கள் என்ற நூலில் தொடங்கி இன்றுவரை தொடர்ந்து தமிழில் எழுதி வருகிறார். சேலம் மாவட்டத்திலுள்ள ஏற்காடு மலையின் வரலாறு, பண்பாடு ஆகியவற்றை குறித்து ஆராய்ந்து எழுதியும் வருகிறார்.  

## வாழ்க்கைக் குறிப்பு
தமிழ்நாட்டின் நாமக்கல் மாவட்டம் பேளுக்குறிச்சி என்னும் ஊரில் எளிய குடும்பத்தில் இளங்கோ பிறந்தார். தொடக்கக் கல்வியை பேளுக்குறிச்சியிலும் அறிவியல் இளையர் பட்டவகுப்பை நாமக்கல்லிலும், முதுகலைப் படிப்பை அண்ணாமலைப் பல்கலையிலும் முடித்தார். இவருக்கு ஜார்ஜ் டிமிட்ரோவ், ஹோசிமின் என இரு மகன்கள் உள்ளனர். நடுவணரசின் தாவரவியல் ஆராய்ச்சி துறையில் பணிபுரிந்து 2021-ஆம் ஆண்டு பணியிலிருந்து ஓய்வு பெற்றுள்ளார். 118 எண்ணிக்கைக்கும் மேற்பட்ட நூல்களை எழுதியுள்ளார். இவற்றில் 100 நூல்கள் அறிவியல் மற்றும் பொது அறிவுத் தகவல் தொடர்புடைய நூல்களாகும். அறிவியல் அறிஞர்களின் வாழ்க்கை வரலாறு, கல்வியாளர்கள், நோபல் பரிசு பெற்ற பெண்கள், பன்னாட்டு தினங்கள், பறவைகள் குறித்த தகவல்கள் போன்றவை இவருடைய நூல்களின் மையக்கருத்தாகும்.  

## எழுதிய நூல்கள்
1. விண்வெளியில் ஆய்வு நிலையம்
1. அந்தமான் அழகு
1. அல்பினோ விலங்குகள்
1. உள்ளே இரு! இப்படிக்கு கொரோனா
1. ஏற்காட்டின் வண்ணச் சிறகிகள்
1. சரித்திரம் காட்டும் புகைப்படங்கள்
1. சுற்றுச்சூழல் அறிஞர்களின்
1. செவ்வாய் கிரகமும் செவ்வாய் தோஷமும்
1. பனிமனிதன் ஓட்சி
1. பார்வையற்ற முதல் பட்டதாரிப் பெண் ஹெலன் கெல்லர்
1. மூன்றாம் கண்
1. உலகின் முதல் பெண் விண்வெளி வீரர்
1. விமானம் ஓட்டிய கைகள் இல்லாப் பெண்
1. முதல் இந்திய விண்வெளி வீரர் ராகேஷ் சர்மா
1. விண்வெளியில் சாதனை படைத்த சுனிதா வில்லியம்ஸ்
1. இந்திய தேசியச் சின்னங்கள்
1. பூமியின் எல்லையைத் தொட்டவர்கள்
1. ஏற்காட்டின் வண்ணச் சிறகிகள்
1. சர்வதேச தினங்கள்
1. ஸ்டீபன் ஹாக்கிங்
1. தாமஸ் ஆல்வா எடிசன்
1. விஞ்ஞானிகளும் கண்டுபிடிப்புகளும்
1. பூகம்பமும் சுனாமியும்
1. உலகை மாற்றிய விஞ்ஞானிகள்
1. வானவில் மலைகள்
1. இயற்கை வளைவு
1. காந்த மலை
1. புதுமை உயிரிகள்
1. நாட்டு நலப்பணித் திட்டம்
1. மானிடப் பயணம்
1. விண்வெளியில் பெண்கள்
1. ஏற்காடு வரலாறும் பண்பாடும்
1. பாம்பு போபியா
1. ராபர்ட் புரூஸ் ஃபூட்
1. இந்திய மாநிலப் பறவைகள்
# அமோனியம் அறுபுளோரோகாலேட்டு


**அமோனியம் அறுபுளோரோகாலேட்டு** (*Ammonium hexafluorogallate*) என்பது (NH<sub>4</sub>)<sub>3</sub>GaF<sub>6</sub> என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோகாலேட்டு என்ற பெயராலும் இது அழைக்கப்படுகிறது.  

## தயாரிப்பு
அம்மோனியம் புளோரைடையும் காலியம் புளோரைடு முந்நீரேற்றையும் (GaF<sub>3</sub>·3H<sub>2</sub>O) 3:1 என்ற விகிதத்தில் கலந்து வினைபுரியச்செய்தால் அமோனியம் வேதி ஆற்றலை இயந்திர ஆற்றலாக மாற்றும் வகை வினைநிகழ்ந்து அறுபுளோரோகாலேட்டு உருவாகிறது.  

காலியம்(III) ஐதராக்சைடுடன் ஐதரசன் புளோரைடு, அம்மோனியம் புளோரைடு ஆகியவற்றைச் சேர்த்து வினைபுரியச் செய்தாலும் அமோனியம் அறுபுளோரோகாலேட்டு உருவாகிறது.  

::Ga(OH)<sub>3</sub> + 3 HF + 3 NH4F -> (NH)<sub>3</sub>GaF<sub>6</sub> + 3 H<sub>2</sub>O  

## இயற்பியல் பண்புகள்
அமோனியம் அறுபுளோரோகாலேட்டு இரண்டு பல்லுருவத் தோற்றங்களில் தோன்றுகிறது. குறைந்த வெப்பநிலையில் நாற்கோணமாகவும் அதிக வெப்பநிலையில் கனசதுரப் படிகமாகவும் காணப்படுகிறது. இவை இரண்டும் ஒன்றிலிருந்து மற்றொன்றாகத் தலைகீழாக மாறுகிறது.  

அமோனியம் அறுபுளோரோகாலேட்டு நிறமற்ற படிகங்களாகக் காணப்படுகிறது. இது தண்ணீரில் கரையும்.
# பாசிர் கூடாங் நெடுஞ்சாலை



**மலேசிய கூட்டரசு சாலை 17** அல்லது **பாசிர் கூடாங் நெடுஞ்சாலை** (ஆங்கிலம்: *Malaysia Federal Route 17* அல்லது *Pasir Gudang Highway*; மலாய்: *Laluan Persekutuan Malaysia 17* அல்லது *Jalan Pasir Gudang*) என்பது தீபகற்ப மலேசியா, ஜொகூர், ஜொகூர் பாரு மாவட்டத்தில் உள்ள ஒரு நெடுஞ்சாலை ஆகும்.  

இந்தச் சாலை மேற்கில் தம்போய் நகரத்தையும்; கிழக்கில் பாசிர் கூடாங் நகரத்தையும்; மற்றும் தஞ்சோங் லாங்சாட் நகரத்தையும் இணைக்கிறது.  

30.4 கிமீ (18.9 மைல்) நீளம் கொண்ட இந்தச் சாலை ஜொகூர் பாரு; பாசிர் கூடாங் பகுதிகளில் மிக முக்கியமான சாலையாகச் செயல்படுகிறது.  

## அமைவு
பாசிர் கூடாங் நெடுஞ்சாலை என்பது நான்கு வழிப் பாதைகளைக் கொண்ட நெடுஞ்சாலை ஆகும்; இருப்பினும் இதற்கு மிக அருகில் உள்ள சுகூடாய் நெடுஞ்சாலை ஆறு வழிகளைக் கொண்ட பரந்தநிலை நெடுஞ்சாலை என அறியப்படுகிறது.  

இந்த நெடுஞ்சாலையில் தினமும் ஏராளமான சரக்கு சுமையுந்துகள் செல்கின்றன. பாசிர் கூடாங் நெடுஞ்சாலை, ஜொகூர் பாருவை பாசிர் கூடாங்கை இணைக்கும் சாலை அமைப்பின் முதுகெலும்பாக உள்ளது.  

- நான்கு வழிச்சாலை
- அவசர பாதைகள் இல்லை
- நெடுஞ்சாலையில் அடிக்கடி விபத்துகள் நடக்கும் இடங்கள் உள்ளன
- வெள்ளப் பெருக்கு ஏற்படும் பகுதிகள் உள்ளன

### செனாய்-தெசாரு விரைவுச்சாலை

இதற்கு முன்னர் செனாய்-தெசாரு விரைவுச்சாலையும்; ஜொகூர் பாரு கிழக்கு கடற்கரைச் சாலை 35; ஆகிய இரு சாலைகளும் பாசிர் கூடாங்கிற்கான முதனமைச் சாலைகளாக விளங்கின.  

மலேசிய கூட்டரசு சாலை 16-இன் கிலோமீட்டர் **0** *(Kilometre Zero)* என்பது தம்போய் நகரத்தில் உள்ளது.  

மலேசிய கூட்டரசு சாலை 16-இன் பெரும்பாலான பிரிவுகள், ஜேகேஆர் **R5** *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.  

## கட்டுமானம்

1977-இல் ஜொகூர் துறைமுகம் திறக்கப்பட்டதும், ஜொகூர் பாருவிலிருந்து பாசிர் கூடாங் வரையிலான புதிய நெடுஞ்சாலை கட்டப்பட்டது. நெடுஞ்சாலையின் கட்டுமானம் 1977-இல் தொடங்கப்பட்டு 1979-இல் நிறைவடைந்தது.  

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# சியூமென்சு



**சியூமென்சு** (*Pseumenes*) என்பது இந்தோமலயான், ஆத்திரேலிய மற்றும் பாலியர்டிக் பகுதிகளில் காணப்படும் குளவிகளின் பேரினமாகும். இப்பேரினத்தின் கீழ் எட்டுச் சிற்றினங்கள் இதுவரை விவரிக்கப்பட்டுள்ளன.  

- *சியூமென்சு அசுரெசென்சு* செலிசு, 2017
- *சியூமென்சு திப்ரச்சு* (தி. சாசூர், 1856)
- *சியூமென்சு எக்சிமசு* (சுமித், 1861)
- *சியூமென்சு லேபரியோசசு* (சுமித், 1861)
- *சியூமென்சு மீடியனசு* (சுமித், 1863)
- *சியூமென்சு பலாவனென்சிசு* ஜியோர்டானி சொய்கா, 1993
- *சியூமென்சு பாலிலென்சிசு* ஜியோர்டானி சோய்கா, 1941
- *சியூமென்சு சியான்ஜென்சிசு* மார்கோ செலிசு,2024
# இந்திய பூ கும்பிடுபூச்சி



**இந்திய பூ கும்பிடுபூச்சி** (*Creobroter pictipennis*) எனப் பொதுவாக அழைக்கப்படும் *கிரியோபுரோடெர் பிக்டிபென்னிசு* என்பது ஆசியாவைப் பூர்வீகமாகக் கொண்ட கும்பிடுபூச்சி சிற்றினம் ஆகும்.  

இந்திய பூ கும்பிடுபூச்சியின் ஆண் 1.5 அங்குல நீளமும் (3.8 செமீ) பெண் சற்று பெரியதாகவும் வளரக்கூடியது.
# டார்ஜிலிங் மக்களவைத் தொகுதி


**டார்ஜிலிங் மக்களவைத் தொகுதி** (*Darjeeling Lok Sabha constituency*) என்பது இந்தியாவின் 543 மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தின் டார்ஜீலிங்கை மையமாகக் கொண்டுள்ளது. ஐந்து சட்டமன்றத் தொகுதிகள் டார்ஜிலிங் மாவட்டத்திலும், ஒரு சட்டமன்றத் தொகுதி கலிம்போங் மாவட்டத்திலும் ஒரு சட்டமன்றத் தொகுதி உத்தர தினஜ்பூர் மாவட்டத்திலும் உள்ளன.  

## சட்டமன்றத் தொகுதிகள்
மேற்கு வங்காளத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, நாடாளுமன்றத் தொகுதியான டார்ஜிலிங் மக்களவைத் தொகுதி 2009 முதல் பின்வரும் சட்டமன்றத் தொகுதிகளைக் கொண்டுள்ளது.  
| 22 | கலிம்போங் | கலிம்போங் | ரூடன் சாதா லெப்சா | பிஜிபிஎம் |  |
| --- | --- | --- | --- | --- | --- |
| 23 | டார்ஜிலிங் | டார்ஜிலிங் | நீரஜ் ஜிம்பா | பாஜக |  |
| 24 | குர்சியோங் | பிஷ்ணு பிரசாத் ஷர்மா | பாஜக |  |  |
| 25 | மாட்டிகாரா-நக்சல்பாரி (ப.இ.) | ஆனந்தமாய் பர்மன் | பாஜக |  |  |
| 26 | சிலிகுரி | சங்கர் கோஷ் | பாஜக |  |  |
| 27 | ஃபன்சிதேவா (ப.கு.) | துர்கா முர்மு | பாஜக |  |  |
| 28 | சோப்ரா | உத்தர தினஜ்பூர் | ஹமீதுல் ரஹ்மான் | அஇதிகா | } |

## நாடாளுமன்ற உறுப்பினர்கள்
| 1957 | தியோடர் மனேன் | இந்திய தேசிய காங்கிரசு |
| --- | --- | --- |
| 1962 |  |  |
| 1967 | மைத்ரேயி பாசு | சுயேச்சை |
| 1971 | ரத்தன்லால் பிராமணர் | இந்தியப் பொதுவுடமைக் கட்சி (மார்க்சிஸ்ட்) |
| 1977 | கிருஷ்ணா பகதூர் சேத்ரி | இந்திய தேசிய காங்கிரசு |
| 1980 | ஆனந்த பதக் | இந்திய கம்யூனிஸ்ட் கட்சி (மார்க்சிஸ்ட்) |
| 1984 |  |  |
| 1989 | இந்தர்ஜித் | கூர்க்கா தேசிய விடுதலை முன்னணி |
| 1991 | இந்திய தேசிய காங்கிரசு |  |
| 1996 | ரத்னா பகதூர் ராய் | இந்திய கம்யூனிஸ்ட் கட்சி (மார்க்சிஸ்ட்) |
| 1998 | ஆனந்த பதக் |  |
| 1999 | எஸ். பி. லெப்சா |  |
| 2004 | தவா நார்புலா | இந்திய தேசிய காங்கிரசு |
| 2009 | ஜஸ்வந்த் சிங் | பாரதிய ஜனதா கட்சி |
| 2014 | எஸ். எஸ். அலுவாலியா |  |
| 2019 | இராஜு பிசுதா |  |
| 2024 | } |  |

## தேர்தல் முடிவுகள்
### 2024 பொதுத் தேர்தல்
# நீம் கா தானா


**நீம் கா தானா** (*Neem Ka Thana*), இந்தியாவின் இராஜஸ்தான் மாநிலத்தின் சிகார் மாவட்டம் மற்றும் சுன்சுனூ மாவட்டப் பகுதிகளைக் கொண்டு 7 ஆகஸ்டு 2023 அன்று புதிதாக நிறுவப்பட்ட நீம் கா தானா மாவட்டத்தின் நிர்வாகத் தலைமையிட நகரம் ஆகும். இது சிகர் நகரத்திற்கு வடகிழக்கே 85 கிலோ மீட்டர் தொலைவிலும்; ஜெய்ப்பூர் நகரத்திற்கு வடக்கே 100 கிலோ மீட்டர் தொலைவிலும் உள்ளது.  
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 25 வார்டுகளும்; 6,202 குடியிருப்புகளும் கொண்ட நீம்கா தானா நகராட்சியின் மக்கள் தொகை 36,231 ஆகும். அதில் 19,065 ஆண்கள் மற்றும் 17,166 பெண்கள் உள்ளனர்.பாலின விகிதம் 1000 ஆண்களுக்கு 900 பெண்கள் வீதம் உள்ளனர். சராசரி எழுத்தறிவு 82.32 %% ஆகும். இந்நகரத்தின் மக்கள் தொகையில் இந்து சமயத்தினர் 93.63%, இசுலாமியர் 6.17% மற்றும் பிறர் 0.20% ஆக உள்ளனர்.  
## தொடருந்து சேவைகள்
நீம் கா தானா தொடருந்து நிலையம், ஜெய்ப்பூர்-தில்லி நகரங்களை இணைக்கிறது.
# கராச்சி கதிர்ச்சிகிச்சை மற்றும் அணுக்கரு மருத்துவ நிறுவனம்

**கராச்சி கதிர்ச்சிகிச்சை மற்றும் அணுக்கரு மருத்துவ நிறுவனம்** (Karachi Institute of Radiotherapy and Nuclear Medicine) பாக்கித்தான் நாட்டின் கராச்சி நகரத்தில் உள்ள புற்றுநோய் மருத்துவமனையாகும். பாக்கித்தான் அணுசக்தி ஆணையத்தின் நிர்வாகக் கட்டுப்பாட்டின் கீழ் இப்புற்றுநோய் மருத்துவமனை இயங்குகிறது. பாக்கித்தானில் உள்ள பத்தொன்பது புற்றுநோய் மருத்துவ மையங்களில் கராச்சி கதிர்ச்சிகிச்சை மற்றும் அணுக்கரு மருத்துவ நிறுவனமும் ஒன்றாகும். இங்கு நோயாளிகளுக்கு நோயறிதல் மற்றும் சிகிச்சை வசதிகளை இலவசமாகவோ அல்லது மானிய விலையிலோல் வழங்கப்படுகின்றன.  

## சேவைகள்
கராச்சி கதிர்ச்சிகிச்சை மற்றும் அணுக்கரு மருத்துவ நிறுவனம் ஆரம்பத்தில் அதிநவீன கதிரியக்க சிகிச்சை வசதிகளைக் கொண்டிருக்க திட்டமிடப்பட்டது. பின்னர், கராச்சி, சிந்து மற்றும் பலுசிசுத்தானின் கிராமப்புறங்களில் வாழும் ஏழை புற்றுநோயாளிகளுக்கு குறைந்த செலவில் சேவைகளை வழங்க புற்றுநோயியல் மற்றும் வேதிச் சிகிச்சை வசதிகள் நிறுவப்பட்டன. மருத்துவமனை தற்போது சிகிச்சை புற்றுநோயியல், அணு மருத்துவம், கதிரியக்கவியல் மற்றும் புற்றுநோய் மருந்தகம் ஆகிய பிரிவுகளில் சேவைகளை வழங்குகிறது.  

புற்றுநோய் கண்டறிதல் மற்றும் உடல் திசு ஆய்வு பற்றிய ஆராய்ச்சியை மேற்கொள்வதைத் தவிர, உலக புற்றுநோய் நாளைக் குறிக்கும் வகையில் கராச்சி கதிர்ச்சிகிச்சை மற்றும் அணுக்கரு மருத்துவ நிறுவனம் ஆண்டுதோறும் செயல்பாடுகளை முன்னெடுத்து ஏற்பாடு செய்கிறது.  

## ஆராய்ச்சி
2002 முதல் 2006 ஆம் ஆண்டு வரை, விந்து சுரப்பி குறிப்பிட்ட நோயெதிர்ப்பு மருந்துக்கு எப்படி எதிர்வினையாற்றுகிறது என்பதை மதிப்பீடு செய்ய விந்துச் சுரப்பி புற்றுநோயாளிகளை ஊடுகதிர்ப் படமெடுத்து ஓர் ஆய்வு மேற்கொள்ளப்பட்டது. கண்டுபிடிப்புகள் பாக்கித்தான் மருத்துவ சங்கத்தின் செய்தி இதழில் வெளியிடப்பட்டன.  

## கட்டணம்
பாக்கித்தான் நாட்டிலுள்ள மற்ற அணுக்கரு மருத்துவமனைகளை விட கராச்சி கதிர்ச்சிகிச்சை மற்றும் அணுக்கரு மருத்துவ நிறுவனத்தில் சிகிச்சைக் கட்டணம் க்றைவாகும்.
# சலும்பர்



**சலும்பர்** (*Salumbar*), இந்தியாவின் இராஜஸ்தான் மாநிலத்தின் உதய்பூர் மாவட்டத்தின் பகுதிகளைக் கொண்டு 7 ஆகஸ்டு 2023 அன்று புதிதாக நிறுவப்பட்ட சலும்பர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது உதய்பூருக்கு தென்கிழக்கே 76 கிலோ மீட்டர் தொலைவிலும், ஜெய்ப்பூருக்கு தெற்கே 435 கிலோ மீட்டர் தொலைவிலும் உள்ளது. ஆரவல்லி மலைத்தொடரில் அமைந்த இந்நகரத்தின் ஏரியில் ஜக் மந்திர் அரண்மனை உள்ளது.  
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 20 வார்டுகளும், 3,390 குடியிருப்புகளும் கொண்ட சலும்பர் நகரத்தின் மக்கள் தொகை 16,425 ஆகும். அதில் ஆண்கள் 8,420 மற்றும் 8,005 பெண்கள் உள்ளனர்.பாலின விகிதம் 1000 ஆண்களுக்கு 951 பெண்கள் வீதம் உள்ளனர். சராசரி எழுத்தறிவு 85.82 % ஆகும். இந்நகரத்தின் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 11.17 % மற்றும் 2.59 % ஆக உள்ளனர்.இதன் மக்கள் தொகையில் இந்து சமயத்தினர் 64.85%, இசுலாமியர் 22.66%, சமணர்கள் 12.23% மற்றும் பிறர் 0.25% ஆக உள்ளனர்.  
## சுற்றுலாத் தலங்கள்
- ஜக் மந்திர்
# சைமன் ஜான்சன்



**சைமன் எச். ஜான்சன்** (*Simon Johnson*)(பிறப்பு சனவரி 16,1963) ஒரு இங்கிலாந்து-அமெரிக்கப் பொருளாதார நிபுணர் ஆவார். இவர் மாசாச்சூசெட்சு தொழில்நுட்பக் கழகம் சுலோன் மேலாண்மை பள்ளியில் தொழில்முனைவோர் பேராசிரியராகவும் ரொனால்ட் ஏ. கர்ட்சு மற்றும் பன்னாட்டுப் பொருளாதாரத்திற்கான பீட்டர்சன் நிறுவனத்தில் மூத்த சக ஊழியராகவும் உள்ளார். டியூக் பல்கலைக்கழகத்தின் புக்வா வணிகப் பள்ளி பொருளாதாரப் பேராசிரியர் உட்படப் பல்வேறு கல்வி மற்றும் கொள்கை தொடர்பான பதவிகளை வகித்துள்ளார். மார்ச் 2007 முதல் ஆகத்து 2008 இறுதி வரை, இவர் பன்னாட்டு நாணய நிதியத்தின் தலைமை பொருளாதார வல்லுநராக இருந்தார்.  

2024ஆம் ஆண்டில், ஜான்சன், தாரோன் அசெமோகுலு மற்றும் ஜேம்சு ஏ. இராபின்சனுடன் நாடுகளுக்கிடையேயான செழுமைக்கான ஒப்பீட்டு ஆய்வுகளுக்காக பொருளாதார அறிவியலுக்கான நோபல் நினைவு பரிசு வழங்கப்பட்டது.  

## கல்வி
ஜான்சனின் தனது முதல் பட்டத்தினை (இளங்கலைப் பட்டம்) ஆக்சுபோர்டு பல்கலைக்கழகத்தில் பெற்றார். இதைத் தொடர்ந்து மான்செஸ்டர் பல்கலைக்கழகத்தில் முதுகலைப் பட்டத்தினையும் இறுதியாக 1989ஆம் ஆண்டில் மாசாச்சூசெட்சு தொழில்நுட்பக் கழகத்திலிருந்து பொருளாதாரத்தில் முனைவர் பட்டத்தினையும் பெற்றார். இவரது ஆய்வு *பணவீக்கம், இடைநிலை மற்றும் பொருளாதாரச் செயல்பாடு* என்ற பொருண்மையின் கீழ் இருந்தது.  

## தொழில் வாழ்க்கை
நவம்பர் 2020-இல், அமெரிக்கக் கருவூலத் துறை மற்றும் பெடரல் ரிசர்வ் தொடர்பான இடைக்கால முயற்சிகளை ஆதரிப்பதற்காக ஜோ பிடன் குடியரசு மாற்றம் அமைப்பில் மறு ஆய்வுக் குழுவில் ஜான்சன் ஒரு தன்னார்வ உறுப்பினராக நியமிக்கப்பட்டார்.  

## ஒருங்கிணைப்பு பணிகள்
தேசியப் பொருளாதார ஆராய்ச்சி பணியகத்தில் ஆராய்ச்சி உதவியாளராகவும், பொருளாதாரக் கொள்கை ஆராய்ச்சி மையத்தில் ஆராய்ச்சியாளராகவும், சமூக மற்றும் பொருளாதார ஆராய்ச்சி மையத்தின் பன்னாட்டுப் ஆலோசனைக் குழுவின் உறுப்பினராகவும் உள்ளார். இவர் காங்கிரசின் நிதிநிலை அலுவலகத்தின் பொருளாதார ஆலோசகர்கள் குழுவில் உறுப்பினராகவும் உள்ளார். சைமன் ஜான்சன், *வெள்ளை மாளிகை எரிதல்: எங்கள் தேசியக் கடன் மற்றும் அது ஏன் உங்களுக்கு முக்கியமானது* (*White House Burning: Our National Debt and Why It Matters to You*)(2013); *துள்ளல் தொடர்கிறது அமெரிக்கா: எப்படி திருப்புமுனை அறிவியல் பொருளாதார வளர்ச்சியையும் அமெரிக்கக் கனவையும் புதுப்பிக்க முடியும்* (*Jump-Starting America: How Breakthrough Science Can Revive Economic Growth and the American Dream*) 2019-இல் ஜொனாதன் குருபெருடன் இணைந்து எழுதினார். 2023-இல் *தொழில்நுட்பம் மற்றும் செழிப்பு மீதான எங்கள் ஆயிரம் ஆண்டு போராட்டம்* (*Power and Progress: Our Thousand-Year Struggle Over Technology and Prosperity*) எனும் நூலை தாரோன் அசெமோக்லுடன் இணைந்து எழுதினார்.
# சாபுரா, ஜெய்ப்பூர் கிராமிய மாவட்டம்



**ஷாபுரா** (*Shahpura*), இந்தியாவின் இராஜஸ்தான் மாநிலத்தின் ஜெய்ப்பூர் மாவட்டத்தின் சில பகுதிகளைக் கொண்டு 7 ஆகஸ்டு 2023 அன்று புதிதாக நிறுவப்பட்ட ஜெய்ப்பூர் கிராமிய மாவட்டத்தில் உள்ள நகரம் ஆகும். இது ஜெய்பூருக்கு வடக்கில் 65 கிலோ மீட்டர் தொலைவில் உள்ளது.  
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 25 வார்டுகளும், 3371 குடியிருப்புகளும் கொண்ட ஷாபுரா நகரத்தின் மக்கள் தொகை 20,287 ஆகும். அதில் ஆண்கள் 10602 மற்றும் 9,685 பெண்கள் உள்ளனர்.பாலின விகிதம் 1000 ஆண்களுக்கு 914 பெண்கள் வீதம் உள்ளனர். சராசரி எழுத்தறிவு 60.98% ஆகும். இந்நகர மக்களில் பட்டியல் சாதியினரும் பட்டியல் பழங்குடியினரும் முறையே 29.36% மற்றும் 0.83% ஆக உள்ளனர்.
# அமோனியம் அறுபுளோரோசெருமேனேட்டு



**அமோனியம் அறுபுளோரோசெருமேனேட்டு** (*Ammonium hexafluorogermanate*) என்பது (NH<sub>4</sub>)<sub>2</sub>GeF<sub>6</sub> என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோசெருமேனேட்டு என்ற பெயராலும் இது அழைக்கப்படுகிறது.  

## இயற்பியல் பண்புகள்
அமோனியம் அறுபுளோரோசெருமேனேட்டு கனசதுரப் படிக அமைப்பில் Fm3m என்ற இடக்குழுவில் வெண்மை நிறத்தில் படிகமாகிறது. இச்சேர்மம் தண்ணீரில் கரையும் ஆனால் ஆல்ககாலில் கரையாது.
# நோலா புமிலா



**நோலா புமிலா** (*Nola pumila*) என்பது *நோலிடே* குடும்பத்தைச் சேர்ந்த ஒரு விட்டில் பூச்சி ஆகும். இது சீனா (ஷாங்காய்) பார்மோசா, சிக்கிம், அசாம், இந்தியா, மியான்மர், சுலாவெசி மற்றும் நியூ கினி உள்ளிட்ட இந்தோ-ஆத்திரேலிய வெப்பமண்டலங்களில் காணப்படுகிறது. இது ஒரே மாதிரியான பழுப்பு நிற முன் இறக்கைகள் கொண்ட ஒரு சிறிய இனமாகும். தாழ்நிலங்களில் இருந்து சுமார் 1200மீ வரை உள்ள சிற்றினங்கள் அசாதாரணமானது அல்ல. இவை சீர்குலைந்த காடுகள் மற்றும் திறந்த வாழ்விடங்களில் காணப்படும்.  

இதன் இளம் உயிரிகள் *சோரியா* இனங்களின் பழங்களையும், ஒரு வேளை *திரைபாலனாப்சு* இனங்களின் பூக்களையும் உணவாகக் கொள்கின்றன; இருப்பினும் இது ஒரு தொடர்புடைய இனத்தைக் குறிக்கலாம்.
# கேரளா (விட்டில்பூச்சி)



***கேரளா*** (*Kerala*) என்பது 1881ஆம் ஆண்டில் பிரடெரிக் மூர் என்பவரால் உருவாக்கப்பட்ட *நோலிடே* குடும்பத்தின் அந்துப்பூச்சிகளின் பேரினமாகும். இப்பேரினத்தின் கீழ் அங்கீகரிக்கப்பட்ட ஆறு சிற்றினங்கள் உள்ளன.  

## சிற்றினங்கள்

- *கேரளா டெசிபியன்சு* <small> (பட்லர், 1879) </small>
- *கேரளா கிரிசியா* <small> (ஹாம்ப்சன், 1912) </small>
- *கேரளா கால்பெர்டி* <small>ஒபெர்தர், 1921</small>
- *கேரளா லெண்டிஜினோசா* <small>வில்மேன், 1914</small>
- *கேரளா மல்டிபங்க்டாட்டா* <small>மூர், 1882</small>
- *கேரளா பஞ்சிலினேட்டா* <small>மூர், 1881</small>
# சாபுரா, சாபுரா மாவட்டம்


**சாபுரா** (*Shahpura*), இந்தியாவின் இராஜஸ்தான் மாநிலத்தின் பில்வாரா மாவட்டத்தின் சில பகுதிகளைக் கொண்டு 17 ஆகஸ்டு 2023 அன்று நிறுவப்பட்ட சாபுரா மாவட்டத்தின் நிர்வாகத் தலைமையிட நகரம் ஆகும். இது பில்வாரா நகரத்திற்கு வடக்கே 49 கிலோ மீட்டர் தொலைவிலும்; ஜெய்ப்பூருக்கு தெற்கில் 236 கிலோ மீட்டர் தொலைவிலும் உள்ளது.  
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 25 வார்டுகளும், 5,671 குடியிருப்புகளும் கொண்ட ஷாபுரா நகரத்தின் மக்கள் தொகை 30,320 ஆகும். அதில் ஆண்கள் 15,279 மற்றும் 15,041 பெண்கள் உள்ளனர்.பாலின விகிதம் 1000 ஆண்களுக்கு 984 பெண்கள் வீதம் உள்ளனர். சராசரி எழுத்தறிவு 77.84 % ஆகும். இந்நகர மக்களில் பட்டியல் சாதியினரும் பட்டியல் பழங்குடியினரும் முறையே 19.29 % மற்றும் 2.66 % ஆக உள்ளனர்.இந்து சமயத்தினர் 79.83%, இசுலாமியர் 18.36%, சமணர்கள் 1.71% மற்றும் பிறர் 0.10% ஆக உள்ளனர்.  
## படக்காட்சிகள்
# கூர்கா இராச்டிரிய காங்கிரசு


**கூர்கா இராச்டிரிய காங்கிரசு** (*Gorkha Rashtriya Congress*) என்பது டார்ஜிலிங் மற்றும் டூயர்து ஆகிய பகுதிகளைச் சிக்கிமுடன் இணைக்கும் கொள்கையுடைய அரசியல் கட்சியாகும்.  

டி. கே. போம்சான் இந்தக் கட்சியின் நிறுவனத் தலைவர் ஆவார். இவர் அக்டோபர் 7, 2010 அன்று இறந்த பிறகு, நிமா லாமா புதிய தலைவராகப் பதவியேற்றார்.  

செப்டம்பர் 2010 இல், டார்ஜிலிங் மாவட்டத்தின் கீழ் உள்ள பிராந்தியத்தின் உரிமை குறித்து சிக்கிம் அரசாங்கத்திடம் கூ. இரா. கா ஒரு தகவல் அறியும் உரிமைச் சட்டத்தின் கீழ் மனு ஒன்றைத் தாக்கல் செய்தது.  "சிக்கிம்-டார்ஜிலிங் இணைப்பு" என்ற கருத்தரங்கு, கூ இரா. கா. மற்றும் சிக்கிம் ஜனசக்தி கட்சி சார்பில் டார்ஜிலிங்கில் செப்டம்பர் 2010இல் கூட்டாக ஏற்பாடு செய்யப்பட்டது, இதில் அகில இந்தியக் கூர்க்கா லீக் மற்றும் மாத்ரி பூமி சுரக்சா சங்கதன் உறுப்பினர்கள் கலந்து கொண்டனர்.
# ராய்கஞ்ச் மக்களவைத் தொகுதி



**ராய்கஞ்ச் மக்களவைத் தொகுதி** என்பது (Raiganj Lok Sabha constituency) இந்தியாவின் 543 நாடாளுமன்றத் தொகுதிகளில் ஒன்றாகும். இந்தத் தொகுதி மேற்கு வங்காளத்தின் ராய்கஞ்சை மையமாகக் கொண்டுள்ளது. எண் 5 ராய்கஞ்ச் மக்களவைத் தொகுதியின் ஏழு சட்டமன்றத் தொகுதிகளும் உத்தர தினஜ்பூர் மாவட்டத்தில் உள்ளன.  

## சட்டமன்றப் பிரிவுகள்

மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, ராய்கஞ்ச் மக்களவைத் தொகுதியின் கீழ் 2009 முதல் பின்வரும் சட்டமன்றத் தொகுதிகள் உள்ளன.  
| 29 | இஸ்லாம்பூர் | உத்தர தினஜ்பூர் | அப்துல் கரீம் சவுத்ரி | அஇதிகா |
| --- | --- | --- | --- | --- |
| 30 | கோல்போகர் | முகமது குலாம் ரப்பானி | அஇதிகா |  |
| 31 | சக்குலியா | மின்ஹாஜுல் அர்பின் ஆசாத் | அஇதிகா |  |
| 32 | கரண்டிகி | கௌதம் பால் | அஇதிகா |  |
| 33 | ஹெமதாபாத் (ப.இ.) | சத்யஜித் பர்மன் | அஇதிகா |  |
| 34 | காளியாகஞ்ச் (ப.இ.) | சவுமன் ராய் | பாஜக |  |
| 35 | ராய்கஞ்ச் | கிருஷ்ண கல்யாணி | அஇதிகா | } |

## நாடாளுமன்ற உறுப்பினர்கள்
| 1962 | சபலா காந்தா பட்டாச்சார்ஜி | இந்திய தேசிய காங்கிரசு |
| --- | --- | --- |
| 1967 |  |  |
| 1971 | சித்தார்த்த சங்கர் ராய் |  |
| 1972^ | மாயா ரே |  |
| 1977 | முகமது ஹயாத் அலி | ஜனதா கட்சி |
| 1980 | கோலம் யஸ்தனி | இந்திய தேசிய காங்கிரசு |
| 1984 |  |  |
| 1989 |  |  |
| 1991 | சுப்ரதா முகர்ஜி | இந்தியப் பொதுவுடமைக் கட்சி (மார்க்சிஸ்ட்) |
| 1996 |  |  |
| 1998 |  |  |
| 1999 | பிரியா ரஞ்சன் தாஸ்முன்சி | இந்திய தேசிய காங்கிரசு |
| 2004 |  |  |
| 2009 | தீபா தாஸ்முன்சி |  |
| 2014 | முகமது சலீம் | இந்தியப் பொதுவுடமைக் கட்சி (மார்க்சிஸ்ட்) |
| 2019 | தேபசிறீ சௌத்ரி | பாரதிய ஜனதா கட்சி |
| 2024 | கார்த்திக் சந்திர பால் |  |
^ இடைத் தேர்தல்  

## தேர்தல் முடிவுகள்

### 2024 பொதுத் தேர்தல்
# அசோசியேட்டட் நியூஸ் பேப்பர்ஸ் ஒப் சிலோன் லிமிடெட்


## வரலாறு
அசோசியேட்டட் நியூஸ் பேர்ப்பர்ஸ் ஒவ் சிலோன் லிமிடெட் அல்லது லேக் ஹவுஸ் குழுமம் என அறியப்படும் இந்த நிறுவனம் இலங்கையின் மிகவும் பழமையான செய்தித்தாள் வழங்கும் நிறுவனங்களில் ஒன்றாகக் கருதப்படுகின்றது. இந்த நிறுவனத்தை, இலங்கை சுதந்திரப் போராட்டத் தலைவர்களில் ஒருவரான டி. ஆர். விஜயவர்தனா அவர்களினால் 1926 ஆம் ஆண்டு அன்று தனியார் நிறுவனமாக ஆரம்பிக்கப்பட்டது.
# மலேசிய கூட்டரசு சாலை 18



**மலேசிய கூட்டரசு சாலை 18** அல்லது **இசுகந்தர் சா சாலை** (ஆங்கிலம்: *Malaysia Federal Route 18* அல்லது *Jalan Iskandar Shah*; மலாய்: *Laluan Persekutuan Malaysia 18* அல்லது *Jalan Iskandar Shah*) என்பது தீபகற்ப மலேசியா, பேராக், மஞ்சோங் மாவட்டத்தில் உள்ள ஒரு சாலை ஆகும்.  

இந்தச் சாலை, பேராக், மஞ்சோங் மாவட்டத்தின் சித்தியவான் நகரத்தையும்; லூமுட் நகரத்தையும் இணைக்கிறது.  

இந்தச் சாலை 11.52 km (7.16 mi) நீளம் கொண்டது; மற்றும் பங்கோர் தீவிற்குச் செல்லும் முக்கியச் சாலையாகவும் விளங்குகிறது. மலேசிய கூட்டரசு சாலை 18-இன் பெரும்பாலான பிரிவுகள், ஜேகேஆர் **R5** *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.  

## பங்கோர் தீவு
பங்கோர் தீவு மலேசியா, பேராக், மஞ்சோங் மாவட்டத்தில் உள்ள ஒரு தீவு. இந்தத் தீவு, மலேசியாவில் மட்டும் அல்ல; உலகளாவிய நிலையில் நன்கு அறியப்பட்ட சுற்றுலா இடமாகும். பினாங்கு மற்றும் கோலாலம்பூருக்கு இடையில் பேராக், லூமுட் கடற்கரையில் பங்கோர் தீவு அமைந்து உள்ளது.  

பருவமழை தாக்கத்தால் பாதிப்பு இல்லாத தீவு; ஆண்டு முழுவதும் மிதமான தட்பவெப்ப நிலை. மலேசியாவில் பார்க்க வேண்டிய பிரபலமான இடங்களில் ஒன்றாகும்.  

### பங்கோர் தீவு காடுகள்

பங்கோர் தீவிற்கு அருகில் பாங்கோர் லாவுட் தீவு *(Pangkor Laut Island);* கியாம் தீவு *(Giam Island);* மெந்தாகோர் தீவு *(Mentagor Island);* சிம்பான் தீவு *(Simpan Island)* மற்றும் துக்குன் தெரிண்டாக் தீவு *(Tukun Terindak Island)* ஆகிய தீவுகள் உள்ளன.  

பங்கோர் தீவு 18 சதுர கி மீ. நிலப்பரப்பைக் கொண்டது. தீபகற்ப மலேசியாவில் இருந்து மலாக்கா நீரிணையில் 3.5 கிலோமீட்டர் (2.2 மைல்) தொலைவில் உள்ளது. தீவின் உட்புறத்தில் நிறைய காடுகள் உள்ளன. அந்தக் காடுகளில் 65 ஊர்வன இனங்கள்; 17 நிலநீர் வாழ்வன இனங்கள்; மற்றும் 82 ஊர்வன இனங்கள் *(herpetofaunal species)* உள்ளன.  

## காட்சியகம்

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# கே. பி. கோபாலன்



**கே. பி. கோபாலன்** (*K. P. Gopalan*) இந்தியப் பொதுவுடைமைக் கட்சியைச் சார்ந்த ஓர் அரசியல்வாதியும், முன்னாள் அமைச்சரும், விடுதலைப் போராட்ட வீரரும் இந்தியாவின் கேரள மாநிலத்தைச் சேர்ந்த தொழிற்சங்கவாதியும் ஆவார். இவர் முதன்முதலில் 1952-ஆம் ஆண்டில் சென்னை சட்டமன்றத்திற்குத் தேர்ந்தெடுக்கப்பட்டார். கேரள சட்டப்பேரவை உறுப்பினராக இருந்த காலத்தில், இவர் மாநிலத்தின் முதல் தொழில்துறை மற்றும் சமூக மேம்பாட்டு அமைச்சராக நியமிக்கப்பட்டார்.  

## வாழ்க்கை வரலாறு
கே.பி.கோபாலன் 1908 ஆம் ஆண்டு, இன்றைய கேரளாவின் கண்ணூர் மாவட்டத்தில் உள்ள புதியபரம்பாவில் பிறந்தார். இவர் சிரக்கல் ராஜாஸ் உயர்நிலைப் பள்ளியிலும், கண்ணூர் நகராட்சி உயர்நிலைப் பள்ளியிலும் படித்தார்.  

இவர் 1977 ஆம் ஆண்டு ஏப்ரல் 20 ஆம் நாள் இயற்கை எய்தினார்.  

விடுதலைக்குப் பிறகு 1952 பொதுத் தேர்தலில் பையனூர் தொகுதியில் இருந்து சென்னை மாகாண சட்டமன்ற உறுப்பினராகத் தேர்ந்தெடுக்கப்பட்டார், மேலும், அந்த சட்டமன்றத்தில் எதிர்க்கட்சித் துணைத் தலைவராக பணியாற்றினார். 1957 பொதுத் தேர்தலில், கேரள மாநிலம் உருவாக்கப்பட்ட பிறகு நடந்த முதல் தேர்தலில், கண்ணூர்-2 தொகுதியில் போட்டியிட்டு வெற்றி பெற்றார். முதல் நம்பூதிரிப்பாட அமைச்சரவையில் தொழில்துறை அமைச்சரானார். கம்யூனிஸ்ட் அரசு கலைக்கப்பட்டபோது, கண்ணூரில் அரசியல் செயல்பாட்டில் கவனம் செலுத்தினார், அங்கு இவர் கட்சித் தலைமையிலான மாலை செய்தித்தாளான *ஜனமுன்னணி* தலைமையை ஏற்றார். 1964இல் இந்தியக் கம்யூனிஸ்ட் கட்சி பிரிந்தபோது, இவர் இந்தியப் பொதுவுடைமைக் கட்சியில உறுதியாக இருந்தார், ஆனால் பின்னர் இந்திய பொதுவுடைமைக் கட்சி (மார்க்சிஸ்ட்) பிரிவில் சேர்ந்தார்.  

## இவரைப் பற்றிய புத்தகங்கள்
2021 ஆம் ஆண்டில் கேரள பாஷா நிறுவனம் கோபாலனின் சுயசரிதையை கே. பி. கோபாலம் ஜீவிதமும் ராஷ்ட்ரேயவும் என்ற பெயரில் வெளியிட்டது, இதன் பொருள் 'கே. பி-கோபாலன்-வாழ்க்கை மற்றும் அரசியல்' என்பதாகும். புத்தகத்தின் அறிமுகத்தில், எழுத்தாளர் டாக்டர் சிந்தவிலா முரளி, தனது வாழ்க்கையின் இறுதி வரை ஏழைகளுக்காக போராடி, ஒரு ஏழை மனிதனாக வாழ்ந்த ஒரு தொலைநோக்குப் பார்வை கொண்ட புரட்சியாளரைப் பற்றியது என்று விவரிக்கிறார்.